பரிசுகள் வழங்குவதில் சீக்ரெட் சன்டா (secret Santa) எனப்படும் இன்னுமொரு முறையும் உண்டு. ஒரு குழு அல்லது குடும்பத்தில் நிகழ்த்தப்படும் இதில் முதலில் அனைவரது பெயர்களையும் சீட்டுக்குலுக்கி ஒவ்வொருவரும் ஒன்றை எடுத்துக்கொள்வார்கள். அவரே தெரிவு செய்தவரின் சீக்ரெட் சன்டா! தங்களுடைய சீக்ரட் சண்டாவுக்கு பரிசளிக்கும் பொறுப்பு இவர்களைச் சாரும். பரிசுகொடுக்கும் நிமிடம் வரை தனக்கான பரிசு என்ன? யாரிடமிருந்து வரப்போகிறது என்பது யாருக்குமே தெரியாது என்பதே சிறப்பான விடயம். குழந்தைகள் இருக்கும் பல குடும்பங்களில் பரிசுகளுக்கு பணம் செலவழிக்க முடியாது என்று நிபந்தனை போட்டுவிடுவார்கள். ஆகவே குழந்தைகள் தம் பிஞ்சுக்கைகளால் வாழ்த்து அட்டைகள், நினைவுப் பொருட்கள் இப்படி பணம் தயாரிக்காமல் வழங்குவர். பெயர் தெரிவு செய்ததிலிருந்து என்ன பரிசு கொடுக்கப்போகிறோம், அதன் தயாரிப்பு சகலமும் இரகசியமாக வைத்திருப்பார்கள். குழந்தைகளுக்கு மிகப்பிடித்ததும், காலம் காலமாக நினைவு இருப்பதும், குடும்ப உறவுகளை ஒருபடி மேலும் இறுக்குவதுமான அழகிய நடை முறை இது!